RESOLUCIÓN do 10 de xuño de 2016, da Secretaría Xeral de Emprego, pola que se ordena o rexistro, o depósito e a publicación, no Diario Oficial de Galicia, do acordo de prórroga do II Convenio colectivo de Autopista Central Gallega C.E.S.A.
Consellería de Economía, Emprego e Industria — III. Outras disposicións — 07/07/2016

Visto o acordo suscrito pola comisión negociadora do II convenio colectivo de Autopista Central Gallega C.E.S.A, con data do 29 de xaneiro de 2016, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
Esta Secretaría General de Empleo
Primero. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia.
Segundo. Dispoñer a súa publicación no Diario Oficial de Galicia.
Santiago de Compostela, 10 de xuño de 2016
Acta final da comisión negociadora do II convenio colectivo
de Autopista Central Gallega, C.E.S.A.
5ª Reunión:
En San Mamede de Ribadulla-Vedra, ás 10.00 horas do día 29 de xaneiro de 2016, nos locais da empresa reúnense as persoas relacionadas a seguir con motivo de finalizar o período de negociación das condicións salariais do II convenio colectivo de Autopista Central Gallega, C.E.S.A. para o período 2016/18:
Pola parte social:
Daniel Loureiro Ameneiros, delegado de Persoal (UGT).
Martín Martínez Figueiro (asesor UGT).
Juan Miguel Diéguez Barragán, delegado de Persoal (CCOO).
Purificación Rey Fuentes, delegada de Persoal (CCOO).
Pola parte empresarial:
Ester Alonso Otero.
Carlota Sánchez González.
Enrique Falces Rodríguez.
Tras as diversas reunións mantidas pola comisión negociadora, relativas ás condicións salariais do II convenio colectivo de Autopista Central Gallega, C.E.S.A. para os anos 2016, 2017 e 2018, alcánzanse os seguintes acordos, aos cales todos os membros da comisión dan a súa conformidade e aprobación, e acordan subscribilos coa sinatura da presente acta:
Primeiro. Fíxanse unhas novas condicións salariais para os anos 2016, 2017 e 2018; cuxas contías figuran recollidas nos anexos I, II e III, respectivamente, desta acta. As condicións salariais do ano 2016 teñen efectos do 1 de xaneiro de 2016, con independencia da data de publicación do presente acordo.
Segundo. De conformidade co artigo 3 do II convenio colectivo de Autopista Central Gallega, C.E.S.A., ao existir acordo sobre as novas condicións salariais, a vixencia do convenio esténdese ata o 31 de decembro de 2018.
Terceiro. Nos próximos 4 anos contados desde a sinatura do presente acordo, calquera despedimento que se produza na empresa (individual ou colectivo), coa excepción dos despedimentos disciplinarios declarados procedentes, será indemnizado a cada un dos traballadores afectados coa indemnización máxima legalmente establecida para os supostos de despedimentos improcedentes.
Cuarto. O texto do II convenio colectivo de Autopista Central Gallega, C.E.S.A. mantense integra e plenamente vixente, salvo o expresamente modificado neste acordo.
Acórdase facultar o persoal funcionario habilitado do Consello Galego de Relacións Laborais para a presentación da documentación necesaria ante a autoridade laboral, co fin de rexistrar e publicar esta acta.
Sen máis asuntos que tratar, dáse por finalizada a reunion ás 11.00 horas da data arriba indicada.